Veiviržėnų kapinės

Veiviržėnų miestelio kapinės – veikiančios civilinės kapinės Klaipėdos rajone, Veiviržėnuose, Taikos gatvėje, 0,5 km į pietus nuo miestelio centro, prie kelio . Pirmosios kapinės užima 2,15 ha, antrosios kapinės – 4,23 ha plotą.Klaipėdos rajono savivaldybės teritorijoje esančių kapinių sąrašas klaipedos-r.lt
miniatiūra|200px|left|Senieji vartai (nuo kapinių pusės)
miniatiūra|200px|left|Antkapiai prie pat koplyčios, iš visų pusių

Veiviržėnų Šv. apaštalo evangelisto Mato parapijos Veiviržėnų parapija veivirzenuparapija.lt kapinės buvo iškeltos už miestelio, kai caro valdžia uždraudė laidoti  Šv. Jurgio senosiose kapinėse miestelyje. Jose iki XIX a. vidurio stovėjo kapinių koplyčia, apie 1866 m.  perkelta į naujai atidarytas kapines už miestelio.

Kapinės Kultūros vertybių registre neregistruotos, tačiau yra atskirų registrinių objektų: kapinių koplyčios ir vartų kompleksas, Lietuvos partizanų palaikų perlaidojimo kapavietė rytų pusėje, knygnešio Juozapo Jonušio kapas vidurinėje kapinių dalyje, į pietvakarius nuo koplyčios. 

Kapinėse palaidoti ne tik partizanai, bet ir keletas kunigų, iš kurių  Adomas Razmus – Antano Smetonos klasės draugas Palangoje, 1939 m. pastatęs Veiviržėnų kleboniją, o Ignacijus Butkevičius greičiausiai krikštijo Nepriklausomybės Akto signatarą Jurgį Šaulį.Kapinėse – gyva krašto istorija alkas.lt Prie koplyčios palaidotas 1886 m. per šv. Mišias miręs Veiviržėnų klebonas Fortūnatas Bilevičius.Anykštėnų biografijų žinynas. Fortūnatas Bilevičius

Kapinių pietvakariuose yra stačiatikių senosios kapinės, atskirtos lauko riedulių tvora; pietų pusėje, už automobilių stovėjimo aikštelės, – evangelikų liuteronų senosios kapinės. Prie vartų pietrytinėje pusėje stūkso mitologinis Eidukų akmuo.

 Žymūs palaidojimai 

 Juozapas Jonušys (~1874–1947), knygnešys
 Pranas Lapė (1921–2010), tapytojas, grafikas

 Literatūra 

 Janina Valančiūtė. Veiviržėnų istorija. - 2009. Vilnius: Sapnų sala. ISBN 978-9955-611-44-8.
 Janina Valančiūtė. Veiviržėnų bažnyčios ir parapijos istorija. - 2005. Kaunas: Judex. ISBN 9955-581-42-5.

 Šaltiniai 

 Nuorodos 

 Veiviržėnų senosios kapinės cemety.lt

Kategorija:Klaipėdos rajono kapinės
Kategorija:Veiviržėnai